બ્રહ્મકુમાર ભટ્ટ તેમજ જયંતી દલાલ અને હરિહર ખંભોળજા યેરવડા જેલમાં હતા જેથી ત્રણેયે યરવડા જેલમાંથી જ ઉમેદવારી પત્રો ભરેલાં અને જેલરની રૂબરૂ સહીઓ , ઉમેદવારીપત્રો ઉપર લેવા માટે અમદાવાદથી ખાસ એડવોકેટ જ્યોતિન્દ્રભાઈ ભટ્ટ અને એડવોકેટ નાનુભાઈ ત્રિવેદી યેરવડા જેલ ઉપર આવેલા. તા. ૩-૨-૧૯૫૭ના રોજ વડનગરમાં યોજાયેલી મોરારજીભાઈની જાહેર સભાની સામે વડનગરના જનતા પરિષદના કાર્યકરોએ ત્યાં પણ જનતા કર્ફ્યૂ જાહેર કર્યો હતો, જેથી મોરારજીભાઈની સભાનો રકાસ થયો હતો.